‘অপারেশন সিঁন্দুর’ সাংবাদিক বৈঠকে প্রতিরক্ষামন্ত্রী রাজনাথ সিংয়ের

নয়াদিল্লি: পহেলগামে জঙ্গি হামলার কড়া ভারতের কড়া জবাবা অপারেশন সিঁদুর (Operation Sindoor)। ভারতের হামলায় গুঁড়িয়ে গিয়েছে পাকিস্তানের একের পর এক জঙ্গিঘাঁটি। রাতভর অপারেশন সিঁদুরের তদারকি করেন প্রধানমন্ত্রী নরেন্দ্র মোদি (Narendra Modi)। সঙ্গে ছিলেন প্রতিরক্ষামন্ত্রী রাজনাথ সিং, জাতীয় নিরাপত্তা উপদেষ্টা অজিত ডোভাল, স্থল-নৌ-বিমান তিন বাহিনীর উচ্চপদস্থ আধিকারিকরা। অপারেশন সিন্দুরের পর রাজনাথ সিং (Rajnath Singh) লিখেছেন, ‘ভারত মাতা কী জয় (Bharat Mata ki Jai)।’ভারতের তিন সেনা কর্তাদের সঙ্গে কথা বলেন কেন্দ্রীয় প্রতিরক্ষা মন্ত্রী রাজনাথ সিং। অপারেশন সিঁদুর নিয়ে সাংবাদিক বৈঠক করেন বিদেশ সচিব বিক্রম মিসরি। সঙ্গে রয়েছেন ৩ বাহিনীর উচ্চপদস্থ আধিকারিকরা।

অপারেশন সিন্দুর শেষ হতেই কেন্দ্রীয় সরকারের তরফে জানানো হয়, পাকিস্তানে এবং পাক অধ্যুষিত কাশ্মীরের মোট ৯টি জায়গায় মূলত জঙ্গি পরিকাঠামোগুলিকে লক্ষ্য করে ‘প্রিসিশন স্ট্রাইক’ চালানো হয়েছে। ভারতের প্রতিরক্ষা দফতর জানিয়েছে, ৯টি জায়গাকে লক্ষ্যবস্তু করে শুরু হয়েছে ‘অপারেশন সিন্দুর’। এই লক্ষ্যবস্তুগুলি কী কী তা জানানো হয়নি। পাকিস্তানি সেনাবাহিনীর কোনও পরিকাঠামোয় আঘাত হানা হয়নি বলেও জানিয়েছে প্রতিরক্ষা মন্ত্রক। তবে সূত্রের খবর, আহমেদপুর শারকিয়ায় মাসুদ আজহারের মসজিদ এবং মুরিদকেতে হাফিজ সইদের মসজিদ ভারতীয় ক্ষেপণাস্ত্রের লক্ষ্যবস্তুতে পরিণত হয়েছে। ওই এলাকায় জঙ্গিরা লুকিয়ে ছিল বলেও জানা গিয়েছে। সূত্রের খবর, অপারেশন সিঁদুরের সমস্ত গতিবিধি নিয়ে প্রতিরক্ষামন্ত্রী রাজনাথ সিংকে তথ্য দিলেন সেনা সর্বাধিনায়ক অনিল চৌহান। এরপরই ভারতের তিন সেনা কর্তাদের সঙ্গে কথা বলেন কেন্দ্রীয় প্রতিরক্ষা মন্ত্রী রাজনাথ সিং।

আরও পড়ুন: ‘অপারেশন সিঁদুর’ কেন এই নাম? জেনে নিন

সন্ত্রাসবাদের বিরুদ্ধে কড়া হুঙ্কার দিয়ে মঙ্গলবার মধ্যরাতে ভারতীয় বিমান বাহিনী (India Air Strike Pakistan) পাকিস্তান এবং পাক অধিকৃত কাশ্মীরে অবস্থিত ৯টি সন্ত্রাসী ঘাঁটিতে লক্ষ্যবস্তু হামলা চালিয়েছে। এই পদক্ষেপের কিছুক্ষণ পরেই, প্রতিরক্ষা মন্ত্রী রাজনাথ সিং X-তে একটি পোস্টে ‘ভারত মাতা কি জয়’ লিখেছিলেন। জাতীয়তাবাদের প্রশ্নে দেশকে আরও উজ্জীবিত করতেই রাজনাথ এই বার্তা বলে মনে করছেন বিশেষজ্ঞ মহল। সম্মিলিত ভারত পাশে দাঁড়িয়েছে সকলে। একজন লিখেছেন, এটাই ফলাফল। আমাদের ফ্যালকনের তরফে একটা উপহার। অপর একজন নেট নাগরিক লিখেছেন, ন্যায় বিচার মিলল।

भारत माता की जय!

— Rajnath Singh (@rajnathsingh) May 6, 2025

অন্য খবর দেখুন